ᱞᱚᱠᱠᱷᱤᱯᱩᱨ ᱦᱚᱱᱚᱛ

ᱞᱚᱠᱥᱢᱤᱯᱩᱨ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱫᱟᱹᱠᱷᱤᱱᱼᱯᱩᱨᱩᱵ ᱚᱱᱪᱚᱞ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱪᱚᱴᱴᱚᱜᱨᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱹᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ ᱾

 ᱥᱩᱢᱩᱝ 
ᱞᱚᱠᱥᱢᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱥᱩᱢᱩᱝ ᱫᱚ ᱑᱓᱖᱗.᱕᱙ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱠᱟᱱᱟ ᱾

 ᱦᱚᱲᱠᱚ 
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱞᱮᱠᱷᱟᱛᱮ ᱧᱟᱢ ᱟᱠᱟᱱᱟ ᱞᱚᱠᱥᱢᱤᱯᱩᱨ ᱦᱚᱱᱚᱛ ᱨᱮ ᱑᱗,᱒᱙,᱓᱒᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱛᱟᱞᱟᱨᱮ ᱠᱚᱲᱟ ᱘,᱖᱖,᱙᱖᱙ ᱜᱚᱴᱟᱝ, ᱟᱨ ᱠᱩᱲᱤ ᱘,᱖᱒,᱓᱒᱐ ᱜᱚᱴᱟᱝ ᱾ ᱞᱮᱠᱷᱟ ᱧᱟᱢ ᱦᱚᱲ ᱠᱷᱚᱱ ᱙᱕.᱓᱑% ᱫᱚ ᱢᱩᱥᱞᱟᱹ,᱔.᱖᱖% ᱫᱚ ᱦᱤᱱᱫᱩ, ᱐.᱐᱓ ᱫᱚ ᱵᱚᱩᱫᱷᱚ ᱥᱟᱶ ᱮᱴᱟᱜ ᱫᱷᱚᱨᱚᱢ ᱨᱮᱱ ᱦᱚᱲ ᱠᱚ ᱦᱚᱸ ᱢᱮᱱᱟᱜ ᱠᱚᱣᱟ ᱾

 ᱱᱟᱜᱟᱢ 
ᱨᱟᱡᱽᱫᱷᱟᱱᱤ ᱰᱷᱟᱠᱟ ᱠᱷᱚᱱ ᱱᱚᱶᱟ ᱦᱚᱱᱚᱛ ᱑᱔᱕ ᱠᱤᱞᱚᱢᱤᱴᱟᱹᱨ ᱦᱩᱭᱩᱜᱼᱟ, ᱟᱨ ᱪᱚᱴᱴᱚᱜᱨᱟᱢ ᱯᱚᱱᱚᱛ ᱨᱮᱭᱟᱜ ᱥᱚᱫᱚᱨ ᱠᱷᱚᱱ ᱑᱕᱗ ᱠᱤᱞᱚᱢᱤᱴᱟᱹᱨ ᱥᱟᱺᱜᱤᱧᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱩᱛᱟᱹᱨ ᱫᱚ ᱪᱟᱸᱫᱽᱯᱩᱨ ᱦᱚᱱᱚᱛ, ᱯᱩᱨᱩᱵᱽ ᱟᱨ ᱫᱟᱹᱠᱷᱤᱱ ᱫᱚ ᱱᱳᱣᱟᱠᱷᱟᱞᱤ ᱦᱚᱱᱚᱛ, ᱟᱨ ᱯᱩᱪᱷᱤᱢ ᱫᱚ ᱢᱮᱜᱷᱱᱟ ᱜᱟᱰᱟ, ᱵᱷᱚᱞᱟ ᱦᱚᱱᱚᱛ, ᱟᱨ ᱵᱚᱨᱤᱥᱟᱞ ᱦᱚᱱᱚᱛ ᱢᱮᱱᱟᱜᱼᱟ ᱾ ᱞᱚᱠᱥᱢᱤᱯᱩᱨ ᱦᱚᱱᱚᱛ ᱫᱚ ᱨᱚᱦᱚᱢᱚᱛᱠᱷᱟᱞᱤ ᱜᱟᱰᱟ ᱨᱟᱠᱟᱵᱽ ᱨᱮ ᱢᱮᱱᱟᱜᱼᱟ ᱾

 ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱚ 
ᱞᱚᱠᱥᱢᱤᱯᱩᱨ ᱦᱚᱱᱚᱛ ᱨᱮ ᱕ ᱜᱚᱴᱟᱝ ᱩᱯᱚᱡᱮᱞᱟ, ᱖ ᱜᱚᱴᱟᱝ ᱛᱷᱟᱱᱟ, ᱔ ᱜᱚᱴᱟᱝ ᱯᱚᱣᱨᱚᱥᱚᱵᱷᱟ, ᱔ ᱜᱚᱴᱟᱝ ᱤᱭᱩᱱᱤᱭᱚᱱ, ᱔᱔᱕ ᱜᱚᱴᱟᱝ ᱢᱳᱣᱡᱟ, ᱕᱓᱖ ᱜᱚᱴᱟᱝ ᱟᱛᱳ ᱟᱨ ᱔ ᱜᱚᱴᱟᱝ ᱥᱚᱝᱥᱚᱫ ᱟᱥᱚᱱ ᱢᱮᱱᱟᱜᱼᱟ ᱾

 ᱩᱯᱚᱡᱮᱞᱟᱠᱚ 
ᱞᱚᱠᱥᱢᱤᱯᱩᱨ ᱦᱚᱱᱚᱛ ᱨᱮ ᱕ ᱜᱚᱴᱟᱝ ᱩᱯᱚᱡᱮᱞᱟ ᱢᱮᱱᱟᱜᱼᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ
ᱠᱚᱢᱚᱞᱱᱚᱜᱚᱨ
ᱨᱟᱢᱜᱚᱸᱡᱽ
ᱨᱟᱢᱜᱚᱛᱤ
ᱨᱟᱭᱯᱩᱨ
ᱞᱚᱠᱥᱢᱤᱯᱩᱨ ᱥᱚᱫᱚᱨ

 ᱥᱚᱝᱥᱚᱫ ᱟᱥᱚᱱᱠᱚ 
 ᱫᱩᱨᱤᱵ 
ᱠᱨᱤᱥᱤ

ᱞᱚᱠᱥᱢᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱯᱚᱨᱫᱷᱟᱱ ᱫᱩᱨᱤᱵ ᱛᱩᱢᱟᱸᱞ ᱦᱚᱨ ᱫᱚ ᱠᱨᱤᱥᱤ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱡᱟᱹᱥᱛᱤ ᱧᱟᱢᱚᱜ ᱟᱱ ᱫᱩᱨᱤᱵ ᱫᱚ ᱦᱳᱲᱳ, ᱜᱩᱦᱩᱢ, ᱛᱩᱲᱤ, ᱯᱟᱴ, ᱢᱟᱹᱨᱤᱪ, ᱟᱹᱞᱩ, ᱫᱟᱹᱞ, ᱡᱚᱸᱰᱨᱟ, ᱥᱚᱭᱟᱵᱤᱱ, ᱟᱺᱠᱷ, ᱪᱤᱱᱟᱵᱟᱫᱟᱢ ᱾ ᱟᱨ ᱡᱚ ᱫᱩᱨᱤᱵ ᱫᱚ ᱦᱩᱭᱩᱜ ᱠᱟᱱᱟ ᱩᱞ, ᱠᱟᱱᱴᱷᱟᱲ, ᱠᱟᱭᱨᱟ, ᱯᱟᱹᱯᱤᱭᱟᱹ, ᱥᱟᱯᱲᱤ, ᱛᱟᱞᱮ, ᱞᱮᱢᱵᱩ, ᱱᱟᱬᱠᱮᱞ, ᱥᱩᱯᱟᱹᱨᱤ, ᱟᱢᱲᱟ, ᱠᱩᱫᱽ ᱾ ᱱᱚᱶᱟ ᱠᱚ ᱵᱮᱜᱚᱨ ᱦᱚᱸ ᱦᱚᱱᱚᱛ ᱨᱮ ᱕᱘ ᱜᱚᱴᱟᱝ ᱦᱟᱹᱠᱩ ᱠᱷᱟᱢᱟᱨ ᱢᱮᱱᱟᱜᱼᱟ, ᱑᱕ ᱜᱚᱴᱟᱝ ᱪᱟᱨᱟ ᱫᱟᱨᱮ ᱨᱮᱭᱟᱜ ᱵᱟᱜᱟᱱ ᱢᱮᱱᱟᱜᱼᱟ, ᱑᱐᱒ ᱜᱚᱴᱟᱝ ᱛᱚᱣᱟ ᱠᱷᱟᱢᱟᱨ ᱢᱮᱱᱟᱜᱼᱟ, ᱒᱒᱒ ᱜᱚᱴᱟᱝ ᱥᱤᱢ ᱠᱷᱟᱢᱟᱨ ᱢᱮᱱᱟᱜᱼᱟ ᱾

 ᱦᱟᱹᱡᱩᱜᱼᱥᱮᱱᱚᱜ 
ᱞᱚᱠᱥᱢᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱦᱟᱹᱡᱩᱜᱼᱥᱮᱱᱚᱜ ᱨᱮᱭᱟᱜ ᱯᱚᱨᱫᱷᱟᱱ ᱥᱚᱲᱚᱠ ᱫᱚ ᱰᱷᱟᱠᱟᱼᱪᱟᱸᱫᱽᱯᱩᱨ ᱢᱚᱦᱟ ᱥᱚᱲᱚᱠ ᱟᱨ ᱪᱚᱴᱴᱚᱜᱨᱟᱢᱼᱪᱟᱸᱫᱽᱯᱩᱨ ᱢᱚᱦᱟᱥᱚᱲᱚᱠ ᱾ ᱱᱤᱭᱟᱹ ᱥᱚᱲᱚᱠ ᱵᱮᱜᱚᱨ ᱦᱚᱸ ᱦᱟᱹᱡᱩᱜᱼᱥᱮᱱᱚᱜ ᱨᱮᱭᱟᱜ ᱡᱚᱛᱚ ᱞᱮᱠᱟᱱ ᱡᱚᱜᱟᱡᱚᱜᱽ ᱢᱮᱱᱟᱜᱼᱟ ᱾

ᱜᱟᱰᱟ ᱰᱟᱦᱟᱨ

ᱞᱚᱠᱥᱢᱤᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ ᱨᱮᱭᱟᱜ ᱢᱚᱡᱩ ᱪᱳᱣᱫᱷᱩᱨᱤ ᱵᱟᱡᱟᱨ ᱟᱲᱮ ᱨᱮ ᱫᱤᱥᱟᱹᱢ ᱨᱮᱭᱟᱜ ᱞᱟᱹᱴᱩ ᱜᱟᱰᱟ ᱜᱷᱟᱴ ᱢᱮᱱᱟᱜᱼᱟ ᱾

 ᱱᱟᱹᱭ-ᱱᱟᱞᱟ 
ᱞᱚᱠᱥᱢᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱯᱚᱨᱫᱷᱟᱱ ᱜᱟᱰᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ, ᱢᱮᱜᱷᱱᱟ ᱜᱟᱰᱟ, ᱰᱟᱠᱟᱛᱤᱭᱟ ᱜᱟᱰᱟ, ᱠᱟᱴᱟᱠᱷᱟᱞᱤ ᱜᱟᱰᱟ, ᱨᱚᱦᱚᱢᱚᱛᱠᱷᱟᱞᱤ ᱜᱟᱰᱟ, ᱪᱚᱱᱫᱚᱱᱟ ᱟᱨ ᱵᱷᱩᱞᱩᱭᱟ ᱜᱟᱰᱟ ᱾

 ᱪᱤᱛᱨᱚᱠᱚ 
 ᱟᱨᱦᱚᱸ ᱧᱮᱞ 
ᱪᱚᱴᱴᱚᱜᱨᱟᱢ ᱯᱚᱱᱚᱛ
ᱵᱟᱝᱞᱟᱫᱮᱥ ᱨᱮᱭᱟᱜ ᱦᱚᱱᱚᱛᱠᱚ
 ᱥᱟ.ᱠᱷᱭᱟ.ᱛ 

 ᱵᱟᱦᱨᱮ ᱡᱚᱱᱚᱲ 
 DC Office, Lakshmipur 


ᱛᱷᱚᱠ:Districts of Chittagong Division
ᱛᱷᱚᱠ:Districts of Bangladesh